proxectonos/corpus_dominio_legal_administrativo_tmp huggingface dataset:
10/05/2018 | Administración LocalMunicipal
As Pontes de García Rodríguez
Secretaría
Anuncio de formalización de diversos contratos financiados con cargo ao Plan provincial de obras e servizos de competencia municipal da Deputación Provincial da Coruña (Plan Único de Concellos: POS + 2017)

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o Texto refundido da Lei de contratos do sector público, faise pública a formalización dos seguintes contratos financiados con cargo ao Plan Provincial de obras e servizos de competencia municipal (Plan Único de Concellos: POS + 2017): Contrato: Reparación e mellora de firme en Caxete e Terbá. Datos do perfil do contratante: http://www.contratosdegalicia. gal/resultado. jsp? N=186781. Procedemento de licitación: Aberto cun único criterio de adxudicación. Adxudicatario: Villasuso Ortegal, SL. Orzamento de adxudicación: 23 595 €, IVE incluído. Data de adxudicación: Acordo Xunta de Goberno Local (sesión extraordinaria de data 01/02/2018). Data de formalización de contrato: 12/03/2018. Contrato: Reparación e mellora de firme no Poboado da Fraga Datos do perfil do contratante: http://www.contratosdegalicia. gal/resultado. jsp? N=184952. Procedemento de licitación: Aberto cun único criterio de adxudicación. Adxudicatario: Villasuso Ortegal, SL. Orzamento de adxudicación: 25 410 €, IVE incluído. Data de adxudicación: Acordo Xunta de Goberno Local (sesión extraordinaria de data 15/03/2018). Data de formalización de contrato: 27/03/2018. As Pontes de García Rodríguez, 04 de maio de 2018 O concelleiro delegado de Réxime Interno e Recursos Humanos José Alén Álvarez
10/05/2018 | Administración LocalMunicipal
Cabanas
Aprobación inicial modificación prezo público por participación actividades socio-culturais, deprotivas e recreativas

O Pleno da Corporación na sesión ordinaria realizada o día 25 de abril de 2018 acordou: 1.º.–Aprobar provisionalmente a modificación do recurso local: prezo público pola prestación do servizo de actividades socio-culturais, deportivas e recreativas, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 4 de maio de 2018. O Alcalde, Asdo.: Germán Castrillón Permuy.
10/05/2018 | Administración LocalMunicipal
Rianxo
Secretaría
Formalización do Contrato do Concello de Rianxo. Expediente: 2017/C003/000004. Adecuación para museo da Casa de Rafael Dieste no marco das actuacións a desenvolver na academia literaria centro literario Castelao do Concello de Rianxo

Por Resolución de Alcaldía nº 350/2018 de 25 de abril de 2018, resolveuse a adxudicación do contrato indicado, que se procede a publicar. A devandita adxudicación foi conforme as seguintes que se relacionan: a) Organismo: Concello de Rianxo. b) Dependencia que tramita o expediente: Secretaría. c) Enderezo do perfil do contratante: http://www.concelloderianxo. gal/perfildocontratante d) Domicilio: Praza de Castelao, nº 1 e) Localidade e código postal: Rianxo - 15920. f) Teléfono: 981 86 00 75 g) Fax: 981 86 66 28 a) Tipo de contrato: contrato administrativo de obra. b) Descrición do obxecto do contrato: ADECUACIÓN PARA MUSEO DA CASA DE RAFAEL DIESTE NO MARCO DAS ACTUACIÓNS A DESENVOLVER NA ACADEMIA LITERARIA CENTRO LITERARIO CASTELAO NO CONCELLO DE RIANXO. c) Lotes: non a) Procedemento: negociado con publicidade por razón de contía. b) Tramitación: ordinaria. c) Forma de adxudicación: criterios automáticos d) CRITERIOS DE ADXUDICACIÓN: · Oferta económica (cláusula 15) · Valóranse ata 100 puntos conforme á seguinte desagregación. (Para este proceso de cálculo utilizaranse número de 2 decimais, aplicando o redondeo que por exceso ou defecto correspondan): Calcularase aplicando a seguinte fórmula elaborada polo Departamento de Matemática Aplicada da Universidade de Santiago de Compostela (http://www.dicoruna.es/valoracion/). a) Orzamento total (IVE engadido): 236.820,82€. b) Orzamento sen IVE (valor estimado) de: 215.291,66€ c) IVE ( 21%): 41.101,13€. d) Prazo de execución: 10 meses. a) Nº de licitadores presentados: 21 b) Nº de licitadores excluidos: 5 a) Adxudicatario: OBRAS GALLAECIA, SL b) Data da resolución de adxudicación: 25/04/2018.1. Importe de Adxudicación: 191.301,19€ IVE engadido, que se desagrega en: 2. Valor estimado de: 158.100,16€ 3. IVE (21%): 33.201,03€. c) Prazo de formalización contrato: dentro dos 15 días hábiles dende a notificación do acto. d) Duración contrato: 10 meses improrrogables a contar dende o día seguinte ó da sinatura da acta de comprobación do replánteo.7. Formalización 02/05/2018 (dentro dos 15 días hábiles dende a notificación do acto) Rianxo, a 4 de maio de 2018 O alcalde, Adolfo Muíños Sánchez
10/05/2018 | Administración LocalMunicipal
O Pino
Convocatoria dunha praza de técnico/a de turismo

ANUNCIO CONVOCATORIA DUNHA PRAZA DE TÉCNICO/A DE TURISMO Convocatoria para a contratación, na modalidade de contrato temporal, por obra ou servizo a xornada completa dunha praza de técnico/a de turismo por un período de 6 meses, subvencionado pola Deputación Provincial de A Coruña, a través do Programa de subvencións dirixido aos concellos e agrupacións de concellos da provincia de A Coruña de menos de 50.000 habitantes para financiar o gasto de persoal das oficinas de turismo durante o exercicio 2018, publicada no BOP n.º 235, do 13 de decembro de 2017. O prazo de presentación de instancias será de 5 días hábiles a partir do día seguinte ao de publicación do anuncio no Boletín Oficial da Provincial de A Coruña, dirixidas ao Sr. alcalde do Concello de O Pino, no Rexistro Xeral do Concello de O Pino en horario de 9.00 a 14.00 horas de luns a venres ou por calquera das formas previstas na Lei 39/2015, do 1 de outubro, do Procedemento Administrativo Común das Administracións Públicas (neste caso, as persoas aspirantes deberán comunicalo mediante o e-mail correo@opino. gal, durante o mesmo prazo que o de presentación de instancias. As bases da convocatoria atópanse no taboleiro de anuncios e na web: www.concellodeopino.com O Pino, 7 de maio de 2018. O alcalde Asdo.: Manuel Taboada Vigo
10/05/2018 | Administración LocalMunicipal
Neda
Anuncio de aprobación defintiiva dos orzamentos ano 2018

Habendo quedado definitivamente aprobado polo Pleno do Concello o presuposto xeral para o exercicio económico do 2018, por acordo adoptado polo Pleno o día 9 de abril do 2018, en cumprimento do que dispón o artigo 169.1 do R. D. Lexislativo 2/2004, de 5 de marzo, faise público que o mesmo, tanto en gastos coma en ingresos ascende a contía que se indica, correspondendo a cada capítulo as cantidades que se expresan no seguinte detalle: ESTADO DE GASTOS ESTADO DE INGRESOS Na referida sesión tamén se acordou aproba-lo cadro de persoal e a relación de postos de traballo desta Corporación que, de acordo co que preceptúa o artigo 127 do Real decreto lexislativo 781/1986, do 18 de abril, reprodúcense de seguido: O que se fai público ós efectos establecidos pola lexislación vixente. Vila de Neda, a 7 de maio do 2018. O ALCALDE Asdo.: Ángel Alvariño Saavedra
30/05/2018 | Administración LocalMunicipal
Coirós
Publicación nomeamentos delegados da Alcaldía

Polo presente faise público que o Alcalde Presidente deste concello, con data vinte e cinco de maio de dous mil dezaoito, nomeou delegados/as da alcaldía, para os cometidos concretos seguintes, a: Dª. Eliene Ince Hammouda: Atención á muller, Igualdade, Educación e Cultura D. Airong Firica Cocha: Deportes. D. Angel Felipe Fragua Zamani: Xuventude e Asesoramento ao Alcalde en Obras, Urbanismo, Medio Ambiente, Parques e Xardíns. Dª. Grace Gabriela Belen Riding Fontcuberta: Relacións coas asociacións, actividades e festas. D. Guilherme Mitroi Cervigon: Novas tecnoloxías. D. Ricardo Andres Ruiz del Arbol Ucedo: Asesoramento ao Alcalde en Obras, Urbanismo, Medio Ambiente, Parques e Xardíns. Coirós, vinte e cinco de maio de dous mil dezaoito. O ALCALDE Asdo: Francisco Quintela Requeijo
30/05/2018 | Administración LocalMunicipal
Mugardos
Convocatoria do Espazo Infantil de Xogo de Verán 2018

Obxecto: solicitude de praza no espazo infantil de xogo para verán, ano 2018 - Período de verán: do 31 de maio de 2018 ao 8 de xuño de 2018, e ata o 10.08.2018 se houbera vacantes. Esta actividade rexerase polas Bases xerais do Espazo Infantil de Xogo do Concello de Mugardos, así como a ordenanza fiscal núm.28 reguladora da taxa pola prestación de servizos complementarios educativos e de conciliación da vida familiar e laboral. Mugardos, 24 de maio de 2018 A alcaldesa Pilar Díaz Otero
30/05/2018 | Administración LocalMunicipal
Fene
Servizos Económicos e Tributarios
Anuncio cobranza padrón 3º trimestre escolas culturais e deportivas curso 2017/2018

Por Resolución da Alcaldía núm.577/2018, de 22 de maio, aprobouse o padrón fiscal correspondente ao 3º trimestre das Escolas Culturais e Deportivas, curso 2017/2018. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. En Fene, asinado dixitalmente polo alcalde, Gumersindo Pedro Galego Feal, o 25 de maio de 2018.
30/05/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de investimentos en vías provinciais 2018, terceira fase, DP 7804 Val do Dubra a Santiago, ensanche, mellora de trazado e afirmado p. k. 18+690 ao 22+223

ANUNCIO DE APROBACIÓN DO PLAN DE INVESTIMENTOS EN VÍAS PROVINCIAIS 2018, TERCEIRA FASE A Excma. Deputación Provincial da Coruña, en sesión ordinaria celebrada o 25 de maio de 2018 adotou entre outros o seguinte acordo: 1.–Aprobar o Plan de INVESTIMENTO EN VÍAS PROVINCIAIS 2018, TERCEIRA FASE, cun orzamento total de con un orzamento total de 913.410,49.- euros, con cargo á aplicación 0410/4531/60900 que se detalla a continuación e iniciar os trámites para a expropiación dos bens e dereitos necesarios para a execución das obras incluídas no citado proxecto: 2.–Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe 4.–Iniciar os trámites para a expropiación dos bens e dereitos necesarios apra a execución da obra: O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86, do 18 de abril. A Coruña, 28 de maiode 2018. O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
30/05/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61397. Camiño de acceso e peche. Concello de Betanzos

Pamela Estefania Hirech Benthami solicita de Augas de Galicia por atoparse nas marxes do río Caraña, a autorización de obras, no polígono 7, parcela 16, no lugar de A Xerpe, parroquia de Tiobre (San Martiño), Concello de Betanzos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61397. As obras solicitadas consisten na construción dun acceso a parcela e camiño interior de parcela; peche de parcela mediante muro de zapata e muro de formigón rematado cun peche de ferro galvanizado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Betanzos ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de maio de 2018 O xefe do servizo territorial Néstor Rodríguez Arias
30/05/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de pago de depósitos previos DP 8202 ampliación de plataforma e mellora de trazado da DP 8202 Galanas a Cacheiras, pq 3+500 ao 4+240 (Teo) (cód. obra: 1711100010.0) DP 8202, termo municipal de Teo

Servizo de Patrimonio e Contratación ANUNCIO PAGO DE DEPÓSITOS PREVIOS DP 8202 AMPLIACIÓN DE PLATAFORMA E MELLORA DE TRAZADO DA DP 8202 GALANAS A CACHEIRAS PQ 3+500 AO 4+240 (TEO) (COD. OBRA: 1711100010.0) DP 8202, termo municipal de TEO Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de DP 8202 AMPLIACION DE PLATAFORMA E MELLORA DE TRAZADO DA DP 8202 GALANAS A CACHEIRAS PQ 3+500 AO 4+240 (TEO) (COD. OBRA: 1711100010.0) DP8202, termo municipal de TEO, na/s data/s e lugar/es que se sinala/an a continuación: Data: 07/06/2018 Horario: DE 16.30 A 17.00 Lugar: CASA DO CONCELLO Concello: TEO RELACIÓN DE PROPIETARIOS O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 25/05/2018. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
30/05/2018 | Administración LocalMunicipal
Dodro
Modificación puntual do PXOM para reubicación do solo urbanizable industrial S-01

Aprobada inicialmente a Modificación puntual do Plan Xeral de Ordenación Municipal de Dodro para reubicación do solo urbanizable S-01, por acordo do Pleno de data 5 de outubro de 2017; de conformidade cos artigos 60.6 da Lei 2/2016, do 10 de febreiro, do solo de Galicia, someteuse a información pública polo prazo de dous meses contados desde o día seguinte ao da súa publicación no Diario Oficial de Galicia. Estimada polo Pleno da Corporación o 18 de maio de 2018 a alegación presentada por don Gabriel Pablo Ferrand Atiencia, en consideración de tipo formal, no extremo referido a someter novamente a información pública o documento de aprobación inicial, e coa observancia de que durante o prazo de exposición pública o Concello facilite o seu acceso e a información telemática. De conformidade cos artigos 60.6 da Lei 2/2016, do 10 de febreiro, do solo de Galicia, ábrese un novo período de información pública durante dous meses, contados desde o día seguinte ao da publicación deste anuncio no Diario Oficial de Galicia, e mediante anuncios no Boletín Oficial da Provincia, no taboleiro de edictos do Concello e nun xornal de maior difusión da provincia. Durante o devandito prazo quedará o expediente, con todos os documentos que integran a Modificación puntual do PXOM, incluído o estudo ambiental estratéxico, a disposición de calquera que queira examinalo para que se poidan presentar as alegacións que se estimen pertinentes. Asemade, estará a disposición na sede electrónica deste Concello. Quedan suspendidas as licenzas naqueles ámbitos do territorio obxecto da modificación puntual. A suspensión terá unha duración máxima de 2 anos. Dodro, 21 de maio de 2018 O alcalde Valentín Alfonsín Somoza
30/05/2018 | Administración LocalMunicipal
Dodro
Anuncio aprobación inicial Ordenanza que regula as subvencións do Concello de Dodro

O Pleno municipal, na sesión ordinaria que tivo lugar o día 18 de maio de 2018, acordou aprobar inicialmente a Ordenanza xeral municipal que regula as subvencións do Concello de Dodro. O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen pertinentes, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Este acordo ata entón provisional entenderase definitivamente aprobado, se rematado o prazo de exposición ao público non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 21 de maio de 2018 O alcalde Valentín Alfonsín Somoza
30/05/2018 | Administración LocalMunicipal
A Coruña
Servizo de Persoal
Anuncio convocatoria dun proceso de selección para a contratación de persoal para a execución dun programa temporal baixo a modalidade de funionarios/as interinos/as

Por Resolución da Concelleira delegada de Facenda e Administración, por delegación da Xunta de Goberno Local, de data 9 de abril de 2018, convócase un proceso de selección para a execución do programa temporal “EIDUS CORUÑA: Modelo de desenvolvemento urban da cidade da Coruña”, baixo a modalidade de funcionario/a interino/a establecida no art.10.1 do Real Decreto Lexislativo 5/2015, de 30 outubro, polo que se aproba o texto refundido da Lei do Estatuto Básico do Empregado Público, do seguinte persoal: o 1 Técnico Superior de Xestión DUSI o 1 Tecnico Superior de comunicación DUSI o 1 Tecnico Superior de Participación Ciudadá e Xestión DUSI O prazo de presentación de solicitudes é de DEZ DIAS HABILES, contados desde o día seguinte ao da publicación deste anuncio no Boletín Oficial da Provincia (BOP). As bases desta convocatoria están a disposición dos interesados na páxina web do Concello da Coruña (www.coruna.es) na pestana “Concello” opción “Selección de Persoal”. A Coruña, 24 de maio de 2018 O Director de Economía, Facenda e Administración Eduardo Mera Rico
30/05/2018 | Administración LocalMunicipal
Dodro
Anuncio aprobación inicial Ordenanza que regula a transparencia, acceso información

O Pleno municipal, na sesión ordinaria que tivo lugar o día 18 de maio de 2018, acordou aprobar inicialmente a Ordenanza xeral municipal que regula a transparencia, acceso á información pública e reutilización de datos do Concello de Dodro. O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen pertinentes, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Este acordo ata entón provisional entenderase definitivamente aprobado, se rematado o prazo de exposición ao público non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 21 de maio de 2018 O alcalde Valentín Alfonsín Somoza
30/05/2018 | Administración LocalMunicipal
Dodro
Anuncio padrón taxa servizos abastecemento auga 1º trimestre 2018

A Xunta de Goberno Local na sesión ordinaria do 11 de abril de 2018 aprobou o padrón da taxa polo servizo de abastecemento de auga, rede de sumidoiros e depuración de augas residuais, correspondente ao 1º trimestre de 2018, elaborado pola empresa concesionaria do dito servizo. O referido padrón estará a disposición do público durante o prazo de 15 días hábiles, que comezará a contar o día seguinte ao da publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Poderán formular perante o Concello de Dodro o recurso de reposición, previo ao contencioso-administrativo regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2004, do 5 de marzo (TRFL) e no artigo 53 da OXRI, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 16 de abril de 2018 O alcalde Valentín Alfonsín Somoza
30/05/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61512. Peche de parcela. Concello de Paderne

Caroline Ann Chej Artasona, solicita de Augas de Galicia por atoparse nas marxes do río Morao, a autorización de obras, no polígono 7, parcela 11, no lugar de Sas, parroquia de Vilouzás (San Salvador), Concello de Paderne (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61512. As obras solicitadas consisten no peche de parcela mediante múrete de formigón de 0,15 m de alto e postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Paderne ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de maio de 2018 O xefe do servizo territorial Néstor Rodríguez Arias
30/05/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61501. Vivenda e peche. Concello de Cambre

Anthony Daniel Datsira Vignote, solicita de Augas de Galicia por atoparse nas marxes do río s/d, a autorización de obras, na parcela de referencia catastral 1522307Nh5945S0001FT, no lugar de Pontido nº 22, parroquia de Sigrás (Santiago), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61501. As obras solicitadas consisten na vivenda unifamiliar composta de planta baixa, peche de parcela mediante postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de maio de 2018 O xefe do servizo territorial Néstor Rodríguez Arias
30/05/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de pago de depósitos previos DP 3404 mellora da seguridade vial na DP 3404 na entorna de Olveiroa, pq 21+940 ao 22+985 (Dumbría) (cód. obra: 1711100014.0) DP 3404, termo municipal de Dumbría

Servizo de Patrimonio e Contratación ANUNCIO PAGO DE DEPÓSITOS PREVIOS DP 3404 MELLORA DA SEGURIDADE VIAL NA DP 3404 NA ENTORNA DE OLVEIROA, PQ 21+940 AO 22+985 (DUMBRÍA) (COD. OBRA: 1711100014.0) DP 3404, termo municipal de DUMBRÍA Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de DP 3404 MELLORA DA SEGURIDADE VIAL NA DP 3404 NA ENTORNA DE OLVEIROA PQ 21+940 AO 22+985 (DUMBRÍA) (COD. OBRA: 1711100014.0) DP3404, termo municipal de DUMBRIA, na/s data/s e lugar/es que se sinala/an a continuación: Data: 12/06/2018 Horario: DE 16.30 A 17.30 Lugar: LOCAL SOCIAL DE OLVEIRA Concello: DUMBRÍA RELACIÓN DE PROPIETARIOS O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 25/05/2018. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
30/05/2018 | Administración LocalMunicipal
Ortigueira
Secretaría
Aprobación definitiva da modificación da Base 33 de execución do orzamento municipal vixente

O Pleno do Concello de Ortigueira, en sesión do día 26 de abril de 2018 acordou aprobar inicialmente a modificación da base 33 das bases de execución do orzamento municipal Así mesmo, expúxose o expediente a información pública e audiencia aos interesados, previo anuncio no taboleiro de anuncios do Concello e no Boletín Oficial da Provincia numero 82 de data 2 de maio de 2018, por un prazo de quince días hábiles, advertindo que no suposto de que non se presentaran reclamacións contra o mesmo, o citado acordo se elevaría a definitivo. Non presentándose no prazo de exposición pública reclamacións, queda aprobada definitivamente e publícase o texto integro da devandita base 33 As subvencións nominativas se concederán no termos fixados nos orzamentos. Con cargo ao Orzamento do exercicio 2018 se prevé conceder as seguintes subvencións derivadas de convenios – xa subscritos ou pendentes de subscrición- entre o Concello de Ortigueira e as seguintes entidades: -Asociación Socio-cultural Nosa Señora das Neves: G70023007.- 1.800,00€ -Asoc. Vecinos Cruz da Lousa de Céltigos: G15145196.- 2.880,00€ -Cofradía de Pescadores de Espasante: G15034648.- 18.800,00€ -Club de Fútbol de Ortigueira: G15610660.- 15.000,00€ -Asociación Pro Minusvalidos del Ortegal: G15072077.- 15.000,00€ -Club de Padel Ortigueira: G70168711. - 1.000,00€ -A. V. Veciños/as Couzadoiro: G70317672.- 15.000,00€ -Asociacion Cultural Farandula G70476593.- 3.500,00€ -Coral Polifónica Ortegana G15485915.- 2.250,00€ -Peña Ciclista Sta. Marta: G15335391.- 1.500,00€ -S. C. Escola de Gaitas de Ortigueira: G15039928.- 5.000,00€ -Banda de Música Cultural de Ortigueira: G15369275.- 7.000,00€ -Asociación Coro Espasante G70435243.- 2.250,00€ -IES Ortigueira Q 6555094.- 1.000,00€ -Club Granxa do Souto V15988587.- 2.500,00€ -Club de Pesca Deportiva Ortigueira G70482534.- 1.000,00€ -ACO G70326517 7.000,00€ -Asociación para o desenvolvemento do turismo de calidade para a Comarca do Ortegal G15873037.- 6.000,00€ Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses contados a partir do día seguinte ao da presente publicación. O que se fai publico para xeral coñecemento e aos efectos oportunos Ortigueira, 25 de mayo de 2018 O Alcalde. Juan Vicente Penabad Muras
30/05/2018 | Administración LocalMunicipal
Coirós
Publicación nomeamentos tenentes de alcalde

Polo presente, en cumprimento do establecido no artigo 21 da Lei de Bases de Réxime Local, e no 46 do ROF, e facendo uso das competencias recoñecidas en ditos artigos, mediante Resolución da Alcaldía de data 25 de maio de 2018, nomeou aos seguintes Tenentes de Alcalde: Dª. Yolanda Valiño Pena, Primeira Tenente de Alcalde. D. Garcilaso Romeo Cagigal, Segundo Tenente de Alcalde D. Francisco Manuel Crespo Gómez, Terceiro Tenente de Alcalde Na mesma resolución designou aos mesmos membros da Xunta de Goberno Local. Coirós, vinte e cinco de maio de dous mil dezaoito.- O ALCALDE Fdo.: Francisco Quintela Requeijo
30/05/2018 | Administración LocalMunicipal
Dodro
Aprobación inicial Ordenanza tramitación licenzas urbanísticas e outras formas de intervención administrativa

O Pleno municipal, na sesión ordinaria que tivo lugar o día 18 de maio de 2018, acordou aprobar inicialmente a Ordenanza xeral municipal que regula a tramitación das licenzas urbanísticas e outras formas de intervención administrativa do Concello de Dodro. O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen pertinentes, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Este acordo ata entón provisional entenderase definitivamente aprobado, se rematado o prazo de exposición ao público non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 21 de maio de 2018 O alcalde Valentín Alfonsín Somoza
30/05/2018 | Administración LocalMunicipal
Corcubión
Orzamento

Aprobado o expediente de modificación de crédito núm.6/2018, na modalidade de suplemento de crédito, en sesión plenaria extraordinaria celebrada o 23 de maio e, en cumprimento do disposto no artigo 169.1, por remisión do artigo 177.2 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, sométese o expediente a exposición pública polo prazo de quince días a contar dende o día seguinte á inserción deste anuncio no Boletín Oficial da Provincia de A Coruña, para que os interesados podan examinar o expediente e presentar as reclamacións que estimen oportunas. Transcorrido dito prazo sen que houbese reclamacións ou alegacións, entenderase aprobada definitivamente a modificación de crédito. En Corcubión a 24 de maio do 2018 O Alcalde Manuel Insua Insua
30/05/2018 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Subvencións a concellos da Provincia da Coruña para a limpeza de praias marítimas no 2018

Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 15.169/2018, do 2 de maio de 2018, que foi publicada no BOP núm.65, do 7 de maio de 2018, concedéronse de forma provisional as subvencións do Programa MA100: Convocatoria subvencións para a limpeza de praias marítimas dirixido a concellos da provincia da Coruña durante o exercicio 2018, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistimentos que os interesados presentaron. Vistos o informe do Servizo Servizo de Desenvolvemento Territorial e Medio Ambiente e o informe do Servizo de Fiscalización.1º. Aprobar a concesión definitiva das subvencións correspondentes ao Programa MA100: Convocatoria subvencións para a limpeza de praias marítimas dirixido a concellos da provincia da Coruña durante o exercicio 2018, aos concellos seguintes: 2º. Dispor o gasto das subvencións concedidas con cargo á seguinte aplicación orzamentaria: 0520/17222/46201, fase A, referencia núm.22018000949, operación núm.220180009155, importe: 900.000,00 €. 3º. Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 28 de maio de 2018 O PRESIDENTE, SECRETARIO XERAL, D. Valentín González Formoso D. José Luis Almau Supervía
30/05/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.60657. Peche de parcela. Concello de Abegondo

Angel Camilo Terzi Agregan, solicita de Augas de Galicia por atoparse nas marxes do río s/d, a autorización de obras, no polígono 511, parcela 611 e 612, no lugar de Geixade, parroquia de Sarandós (Santa María), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.60657. As obras solicitadas consisten no peche de parcela mediante muros de formigón rematados mediante malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de maio de 2018 O xefe do servizo territorial Néstor Rodríguez Arias
30/05/2018 | Administración LocalMunicipal
Ortigueira
Secretaría
Padrón de contribuíntes de prezo publico polo servizo de axuda no fogar durante o mes de abril de 2018

Por resolución da Alcaldía número 2018-0410 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE ABRIL DE 2018. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargos, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, 25 de mayo de 2018 O Alcalde. Juan Vicente Penabad Muras
30/05/2018 | Administración LocalMunicipal
Ortigueira
Secretaría
Anuncio de aprobación definitiva de modificación de plantilla

O Pleno desta Corporación en sesión ordinaria celebrada o 16 de abril de 2018 aprobou inicialmente a modificación da plantilla do persoal do Concello. Referido expediente permaneceu exposto ó público durante o prazo de quince días hábiles, contados dende a súa publicación no BOP núm 81 do 30/04/2018, sen que durante ese prazo se presentara reclamación algunha, polo que o expediente considérase definitivamente aprobado. En consecuencia, procédese á publicación da nova plantilla de persoal do Concello de Ortigueira de conformidade co recollido nos artigos nos artigos 126.3 do Real Decreto Lexislativo 781/1986, de 18 de abril, polo que se aproba o Texto Refundido das Disposicións legais vixentes en materia de réxime local, e o artigo 169 do Real decreto 2/2004, de 5 de marzo, polo que se aproba o Texto Refundido da Lei reguladora das facendas locais; procédese á publicación íntegra da plantilla municipal que queda como segue. O que se fai publico para xeral coñecemento e os efectos oportunos Ortigueira, 25 de mayo de 2018 O Alcalde. Juan Vicente Penabad Muras
30/05/2018 | Administración LocalMunicipal
Camariñas
Anuncio de desafectación dun camiño público en Xaviña

Mediante Decreto da Alcaldía de data 25 de maio de 2018, iniciouse o procedemento para a desafectación do camiño público sito no lugar de Xaviña, referencia catastral 150016A031090080000LP, polígono 31, parcela 900, alterando a súa cualificación xurídica de ben de dominio público, uso publico, a patrimonial. Polo que, de conformidade co disposto no art.8.2 do Real Decreto 1372/1986, do 13 de xuño, polo que se aproba o regulamento de bens das entidades locais se expón ao público o expediente durante o prazo dun mes, a contar desde o día seguinte ao da publicación do presente anuncio no Boletín Oficial de Provincia e no taboleiro de anuncios do Concello, para que se podan formular as alegacións que se estimen pertinentes. Camariñas, a 25 de maio de 2018 O Alcalde, Asdo. Manuel Valeriano Alonso de León
30/05/2018 | Administración LocalMunicipal
Coirós
Conta Xeral exercicio 2017

En cumprimento do disposto no artigo 212 do Texto Refundido da Lei Reguladora das Facendas locais (R. D. Lexislativo 2/2004, de 5 de marzo), e unha vez informada favorablemente pola Comisión Especial de Contas, exponse ao público a Conta Xeral do exercicio 2017, por un prazo de quince días, durante os cales e oito máis, os que se estimen interesados poderán presentar reclamacións, reparos ou observacións que teñan por conveniente. En Coirós, a 25 de maio de 2018. O ALCALDE Asdo.: Francisco Quintela Requeijo
30/05/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de travesías 2017, terceira fase. Melloras na estrada DP 1901 Carballo a Sísamo. fase II

ANUNCIO DE APROBACIÓN DO PLAN DE TRAVESÍAS 2017, TERCEIRA FASE A Excma. Deputación Provincial da Coruña, en sesión ordinaria celebrada o 27 de abril de 2018, adotou entre outros o seguinte acordo: “1.–Aprobar provisionalmente o proxecto “Melloras na estrada DP 1901 Carballo a Sísamo. do Plan de Travesías 2017, terceira fase”, cuxos datos son os seguintes: 2.–Expor ao público unha vez aprobados provisionalmente, e por un prazo de 10 días, para efectos de reclamacións, entendéndose definitivamente aprobado o plan e os proxectos que o integran no el caso de non presentarse reclamacións.3.–Remitir o expediente para coñecemento e informe da Xunta de Galicia e da Comisión Galega de Cooperación Local a os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe.” O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 28 de maio de 2018. O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
25/05/2018 | Administración LocalMunicipal
Cerdido
Conta xeral 2017

ANUNCIO Conta xeral 2017 Informada a Conta Xeral do ano 2017, pola Comisión de Contas do Concello de Cerdido, o día dezaoito de maio de 2018, cómpre iniciar un período de exposición pública, por prazo de quince días, durante os cales e oito máis, os interesados poden presentar as reclamacións que estimen pertinentes. Cerdido, 18 de maio de 2018. O alcalde Benigno Galego Castro
25/05/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59554. Concello de Negreira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Negreira solicita de Augas de Galicia a autorización para construír una praia fluvial na área recreativa de Covas no río Barcala e na súa zona de policía, ao seu paso polo lugar de Covas, parroquia de Covas (Santa María), Concello de Negreira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59554. As obras necesarias e recollidas no proxecto de construcción constan das seguintes intervencións: – Unha praia, de planta semicircular de 25 m de radio feita de formigón e adoquíns de granito principalmente e mampostería granítica, que disporá dunha rampla de acceso de 15 m de lonxitude e 4 m de anchura feita con materiais similares. – Unha presa de gravidade, feita con mampostería granítica, que disporá de comporta de desaugue de 1,5 m de anchura e una escala de peixes debidamente xustificada. A dita presa ten as dimensións de 2 m de anchura na base e 1 m na coroación, e o aliviadoiro de 6 m de anchura e 0,35 m de altura. Os estribos irán empotrados no terreo ata os 2 m nas dúas marxes do río e ata os 0,80 m na base do leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de maio de 2018. Asinado con sinatura electrónica á marxe por Ángel Gómez Rey, xefe do servizo territorial.